**НАРЕДБА No 2 ОТ 8 СЕПТЕМВРИ 2015 Г. ЗА ОСИГУРЯВАНЕ НА КАЧЕСТВОТО НА ПРОФЕСИОНАЛНОТО ОБРАЗОВАНИЕ И ОБУЧЕНИЕ**

В сила от 11.09.2015 г. Издадена от Министерството на образованието и науката

Обн. ДВ. бр.70 от 11 Септември 2015г.

**Раздел I.**

**Общи положения**

Чл. 1.(1) С тази наредба се уреждат условията и редът за разработване на вътрешна система за осигуряване на качеството на професионалното образование и обучение в институциите по чл. 9, ал. 1 от Закона за професионалното образование и обучение (ЗПОО)

(2) С наредбата се определят принципите за осигуряване на качеството, изискванията към институциите по чл. 9, ал. 1 ЗПООза усъвършенстване на процесите за управление на качеството, както и показателите, условията и редът за измерване на постигнатото качество.

Чл.2. (1) Качеството на професионалното образование и обучение е съвкупност от характеристики на професионалното образование и обучение, които са в съответствие с очакванията и потребностите на личността и на обществото.

(2) Качеството на професионалното образование и обучение се осигурява чрез управление на процеса на развитие на институцията, основан на анализиране, планиране, изпълнение надейностите, оценяване и внасяне на подобрения в работата на институцията.

(3) Качеството на професионалното образование и обучение се осигурява при спазване на следните принципи:

1. целенасоченост към постигане на високи резултати на професионалното образование или професионалното обучение;

2. ориентираност на обучението към изискванията и потребностите на пазара на труда;

3. ефикасност при ползване на ресурсите и ефективност;

4. ангажираност на всички участници в професионалното образование и обучение в процеса за осигуряване на качеството;

5. удовлетвореностна участниците в процеса на обучението и на другите заинтересовани лица;

6. приемственост на политиките и постиженията, прилагане на добри практики;

7. прозрачност, демократичност и социален диалог.

(4) За осигуряване на качеството всяка институция по чл.9, ал. 1 ЗПООразработва вътрешна система за осигуряване на качеството.

Чл. 3. Управлението на качеството е непрекъснат процес за въздействие върху факторите и условията, от които зависи качеството на професионалното образование и обучение и резултатите

от него, и се осъществява на национално, регионално и институционално равнище.

Чл. 4. (1) Измерването на постигнатото качество е съвкупност от действия за определяне на резултатите на институцията по критерии за конкретен период на измерване и съпоставянето им с определените равнища на качеството по всеки критерий.

(2) Измерването на постигнатото качество в институциите по чл. 9, ал. 1 ЗПООсе осъществява ежегодно чрез самооценяване.

**Раздел II.**

**Условия и ред за разработване на вътрешна система за осигуряване на качеството на професионалното образование и обучение**

Чл. 5. (1) Вътрешната система за осигуряване на качеството по чл. 2, ал. 1е съвкупност от взаимносвързани действия и мерки за постигане, поддържане и развиване на качеството на провежданото професионално образование и/или обучение в институцията и резултатите от него в съответствие с държавните образователни изисквания за придобиване на квалификация по професии и на действащото законодателство.

(2) Вътрешната система за осигуряване на качеството включва:

1. политиката и целите по осигуряване на качеството;

2. органите за управление на качеството и правомощията им;

3. правилата за нейното прилагане;

4. годишен план-график за провеждане на дейностите по самооценяване;

5. условията и реда за измерване на постигнатото качество чрез самооценяване.

Чл. 6. Политиката и целите по осигуряване на качеството се разработват от директора, съответно от ръководителя на институцията в съответствие със стратегията за развитие на институцията.

Чл. 7. Органи за управлението на качеството са:

1**. директорът, съответно ръководителят на институцията**;

2. педагогическият съвет-за училищата по чл. 9, ал. 1 ЗПОО, **а за центровете за професионално обучение - съответният орган, определен в правилника за устройството и дейността на институцията;**

3. **отговорникът по качеството**.

Чл. 8. (1) За функционирането на вътрешната система за осигуряване на качеството в институцията се определят комисия или комисии за:

1. разработване на правила за прилагане на вътрешната система за осигуряване на качеството и актуализирането им;

2. разработване на годишен план-график за провеждане на дейностите по

самооценяване;

3. разработване на конкретни процедури по критерии и съответния инструментариум към тях за провеждане на дейностите по самооценяването;

4. провеждане на самооценяването.

(2) Броят на членовете, съставът и срокът за изпълнение на работата на комисията или комисии

те се определят от директора, съответно от ръководителя на институцията в зависимост от вида и обема на възложените задачи.

(3) В състава на комисията или комисиите може да се включват и външни специалисти.

(4) **Комисията или комисиите се определят в срок до 5 януари на всяка календарна година за центровете за професионално обучение**, а за училищата по чл. 9, ал. 1 ЗПОО в срок до 5 септември преди началото на всяка учебна година.

Чл. 9. Директорът, съответно ръководителят на институцията:

1. организира, контролира и отговаря за цялостната дейност за функционирането на вътрешната система за осигуряване на качеството;

2. разработва политиката и целите по осигуряване на качеството;

3. определя отговорника по качеството;

4. определя състава на комисията или комисиите по чл. 8

5. утвърждава годишен план-график за провеждане на дейностите по самооценяването след приемането му от органа по чл. 7, т. 2и коригиращите мерки в хода на изпълнението му;

6. утвърждавапроцедурите по критериите и инструментариума към тях за провеждане на дейностите по самооценяването;

7. утвърждава коригиращи мерки и дейности за следващия период на измерване на качеството въз основа на годишния доклад за резултатите от проведеното самооценяване;

8. провежда мониторинг на дейностите по осигуряване на качеството в

институцията;

9. представя годишния доклад за резултатите от проведеното самооценяване на регионалния инспекторат по образованието за училището или на Националната агенция за професионално образование и обучение -за центъра за професионално обучение;

10. организира обучение на персонала за осигуряване на качеството в институцията.

Чл. 10. Органът по чл. 7, т. 2приема:

1. политиката и целите по осигуряване на качеството;

2. правилата за прилагане на вътрешната система за осигуряване на качеството и актуализацията им като част от правилника за дейността на обучаващата институция;

3. годишния план-график за провеждане на дейностите по самооценяване;

4. годишния доклад за резултатите от проведеното самооценяване.

Чл. 11. (1) Отговорникът по качеството отговаря за функционирането на вътрешната система за осигуряване на качеството, като:

1. организира и координира работата на комисията или комисиите по чл. 8;

2. изготвя годишен доклад за резултатите от проведеното самооценяване;

3. предлага коригиращи мерки за изпълнението на годишния план-график за провеждане на дейностите по самооценяването и организира и координира изпълнението им.

(2) Отговорникът по качеството се определя от директора, съответно от ръководителя на институцията в срок до 5 септември преди началото на учебната година за училищата по чл. 9, ал. 1 ЗПОО , а **за центровете за професионално обучение - не по - късно от 5 януари на календарната** година.

Чл. 12. Правилата за прилагането на вътрешната система за осигуряване на качеството се разработват от комисията по чл. 8, ал. 1, т. 1 и се приемат от органа по чл. 7, т. 2 като част от правилника за дейността на обучаващата институция и включват:

1. правомощията на участниците във вътрешната система за осигуряване на качеството;

2. реда за организиране и провеждане на самооценяването;

3. реда и начина за съхранение на доказателствените материали за проведеното самооценяване;

4. взаимодействието на институцията със социалните партньори и другите заинтересовани страни за осигуряване на качеството;

5. начина за информиране на обществен остта за получените резултати от проведеното самооценяване в обучаващата институция.

Чл. 13. (1) Годишният план- график съдържа дейностите по самооценяването, групирани по критериите в приложение No 1 и приложение No 2 , като задължително се посочва и видът

на инструментариума към тях, както и сроковете и отговорните лица за изпълнението им.

(2) План-графикът по ал. 1 се утвърждава от директора, съответно от ръководителя на институцията в срок **до 31 януари на всяка календарна година за центровете за професионално обучение**, а в срок до 30 септември на всяка учебна година -за училищата по чл. 9 , ал. 1 ЗПОО

(3) При необходимост отговорникът по качеството предлага на директора, съответно на ръководителя на институцията коригиращи мерки за изпълнение на годишния план- график. След утвърждаване на мерките организира и координира изпълнението им.

**Раздел III.**

**Условия и ред за измерване на постигнатото качество**

Чл. 14. (1) Измерването на постигнатото качество на професионалното образование и обучение се осъществява от институциите по чл. 9, ал. 1 ЗПОО чрез прилагането на процедури по критерии и съответния инструментариум към тях за провеждане на дейностите по самооценяването.

(2) Периодът за самооценяване за центровете за професионално обучение е календарна година, а за училищата по чл. 9, ал. 1 ЗПОО -учебна година.

(3) Самооценяването се извършва от комисия или няколко комисии по чл. 8, ал. 1, т. 4

Чл. 15. (1) Самооценяването в училищата по чл. 9, ал. 1 ЗПОО , с изключение на професионалните колежи, се извършва по критерии и показатели към тях съгласно приложение No 1

(2) Самооценяването за центровете за професионално обучение и професионалните колежи се осъществява по критерии и показатели към тях съгласно приложение No 2

(3) Критериите по ал. 1 и 2 са групирани по следните области на оценяване:

1. достъп до професионално образование и обучение;

2. придобиване на професионална квалификация;

3. реализация на лицата, придобили професионална квалификация.

(4) Показателите към всеки критерий са количествени и/или качествени и определят равнището на качеството по съответния критерий.

Чл. 16. (1) Критериите се оценяват с точки, като максималният общ брой точки по всички критерии е 100.

(2) Максималният брой точки за всеки критерий се разпределя по показатели в четири равнища на оценяване.

Чл. 17. (1) Постигнатото качество се определя чрез крайна оценка, която се формира от сбора от получените точки по всички критерии.

(2) Крайната оценка на постигнатото качество може да e със следните количествени и качествени равнища:

1. отлично -при крайна оценка от 91 до 100 точки;

2. добро-при крайна оценка от 66 до 90 точки;

3. задоволително -при крайна оценка от 46 до 65 точки;

4. незадоволително - при крайна оценка до 45 точки включително.

Чл. 18. (1) Самооценяването се провежда по процедури, утвърдени от директора, съответно от ръководителя на институцията.

(2) По всеки критерий се разработва процедура, която съдържа предмет и

цел; инструментариум; описание на технологията на провеждане; вида на

доказателствения материал (справка, контролна карта, протоколи, въпросници, анкети

и др.) ; начините на обработване на доказателствения материал; режима на съхранение и

защита на информацията; отговорностите на лицата по чл. 13, ал. 1

Чл. 19. (1) За проведеното самооценяване отговорникът по качеството изготвя годишен доклад, който включва: цел на самооценяването; информация за външната и вътрешната среда, в която функционира институцията през периода на самооценяването; резултати от самооценяването; сравняване на оценките по критериите с предходния период на самооценяване; анализ на получените резултати; постижения и добри практики; резултати от оценяването, нуждаещи се от подобрение, и предложение за коригиращи мерки и дейности.

(2) Към доклада може да се прилагат графики, таблици, статистическа информация и други информационни материали.

(3) Приетият от органа по чл. 7, т. 2 годишен доклад се представя в срок до:

1. 15 октомври на всяка година

- от училищата по чл. 9, ал. 1 ЗПОО , в съответния регионален инспекторат по образованието;

**2. 31 януари на всяка година**

**- от центровете за професионално обучение на Националната агенция за професионално образование и обучение.**